
CAPITOLUL 1: ORIENTUL MIJLOCIU ŞI AFRICA DE NORD 


Consecinte ale retragerii americane din acordul nuclear cu Iranul 


dr. Mirela ATANASIU 


Analiza riscurilor de securitate, efectuată pentru perioada aprilie - mai 2018, a adus în prim- 
planul agendei internaţionale decizia preşedintelui american, Donald Trump, de a scoate SUA din 
Acordul pe termen lung de limitare a capacităților nucleare militare ale Iranului - JCPOA - 
încheiat în 2015 între grupul de puteri mondiale P5 + 1 (SUA, Marea Britanie, Franţa, China, Rusia 
şi Germania) şi Iran. Prin acest acord, Iranul agrea să-și limiteze activitățile nucleare sensibile şi 
să permită supravegherea acestora de către inspectorii internaţionali!, în schimbul ridicării 
sancţiunilor politice şi economice internaționale instituite de SUA (din 1995), ONU (din 2006) şi 
UE (din 2007) asupra sa. 

În urma acordului intrat în vigoare în 2016, numeroasele sancțiuni au fost ridicate, ceea ce a 
permis Iranului să înceapă procesul de reintegrare în economia globală. Mai mult, instituirea 
JCPOA a permis Iranului să-şi exporte în mod liber petrolul brut şi alte produse energetice, să 
investească în străinătate în majoritatea sectoarelor şi să acceseze rezerve valutare în băncile 
internaționale. 

Decizia preşedintelui Trump din 8 mai 2018 se doreşte a fi doar o parte a unei încercări mai 
ample a SUA de a renegocia în termeni mai benefici înțelegerea parafată pe timpul administrației 
Obama. Dar, retragerea unilaterală actuală a SUA, până la încheierea unui acord în termeni noi, 
provoacă instabilitate în Orientul Mijlociu, un mediu deja tensionat, presărat de conflicte și 
tensiuni interetnice care durează de ani de zile (ex.: israeliano-palestinian, Arabia Saudită - Iran, 
Israel - Iran). 

Cauzele generale ale intensificării tensiunilor regionale, în special între actorii amintiți mai 
sus, sunt mai multe: 

- creşterea influenţei Iranului în regiune, care nemulțumeşte o serie de alți actori (în ultimii 
ani, Iranul şi-a consolidat influenţa în regiune, având aliaţi în Liban, Irak şi Siria, chiar şi în Yemen, 


prin rebelii Houthi?); 


1 ***, Joint Comprehensive Plan of Action Vienna, European External Action Service, 14 July 2015, pp. 3-4, URL: 
http://eeas.europa.eu/archives/docs/statements-eeas/docs/iran_agreement/iran_joint-comprehensive-plan-of- 
action_en.pdf (accesat 15.05.2018). 

2 Barbara Slavin, “The Dangerous Consequences of US Withdrawal from the Iran Nuclear Deal”, Atlantic Council, 7 
May 2018, URL: http://wwwaatlanticcouncil.org/blogs/new-atlanticist/the-dangerous-consequences-of-us- 
withdrawal-from-the-iran-nuclear-deal (accesat 08.05.2018). 

- transformarea dinamicii politicii interne şi externe a Arabiei Saudite şi Israelului (în Arabia 
Saudită, Mohammed bin Salman este arhitectul unor eforturi de politică externă mai asertivă, 
consolidându-şi semnificativ puterea şi în plan intern, iar în Israel, premierul Benjamin Netanyahu 
şi-a schimbat în ultimii ani poziţia politică, pentru a-şi păstra sprijinul partenerilor săi de coaliție 
de extremă dreaptă și ultra-ortodoxă); 

- schimbarea politicii externe americane (în timp ce administrația Obama a adoptat o 
abordare mai previzibilă şi mai neutră, pe timpul preşedinţiei lui Trump, SUA au oferit sprijin 
aliaților săi regionali tradiționali, în special Arabiei Saudite şi Israelului, şi au luat o poziție mai 
fermă faţă de Iran); 

- căderea organizaţiei teroriste Stat Islamic a creat un vid de putere pe care actorii regiunii 
se grăbesc să îl acopere (scăderea influenţei acesteia în Orientul Mijlociu, la sfârşitul anului 2017, 
a permis reapariția vechilor linii de fractură geopolitică, puse anterior în așteptare pe fondul 
eforturilor comune de a învinge grupul terorist); acest lucru este valabil mai ales în Siria şi Irak - 
două dintre țările pe care le vedem ca fiind cele mai vulnerabile la impactul războaielor proxy duse 
în plan regional. 

În cadrul politicii sale externe, administraţia Trump a luat o serie de decizii controversate în 
ce priveşte relaționarea cu statele Orientului Mijlociu, printre care şi cea de a se retrage din Acordul 
de limitare a capacităților nucleare iraniene, în vederea renegocierii termenilor de implementare 
a respectivului document internaţional. 

Pentru a susține afirmația că decizia Washingtonului este una controversată, voi prezenta 
câteva dintre consecinţele negative, evidente sau demonstrabile, ale renunțării la respectivul Acord: 

1. Slăbirea capitalului de încredere acumulat de SUA în rândul principalilor săi aliaţi în 
Orientul Mijlociu (Egipt, Arabia Saudită şi Irak), deja afectat de recunoașterea Ierusalimului drept 
capitală a Israelului de către statul american. 

2. Posibilitatea ca JCPOA să nu supraviețuiască fără SUA, ca urmare a probabilității reduse 
ca statele rămase în Acord să ofere Iranului stimulente compensatorii suficiente pentru a-l 
determina să îşi menţină respectarea şi pe mai departe a obligațiilor asumate în 2015. 

3. Accentuarea tensiunilor între Israel şi Iran, state care vor încerca probabil să evite un 
conflict pe scară largă, având în vedere costurile economice extraordinare. Cu toate acestea, 
scopurile celor două ţări sunt incompatibile din punct de vedere politico-diplomatic şi militar, 
deoarece Iranul dorește să îşi întărească prezenţa în Siria şi Liban, iar Israelul consideră că acest 
demers reprezintă o provocare inacceptabilă la adresa securității sale naționale. Deși această 
diferență de scopuri va fi exprimată, probabil, doar prin atacuri frecvente de mică amploare, există 
riscul ca, în urma unei greşeli tactice sau a unei reacții excesive a oricăreia dintre părți, să se ajungă 


la escaladarea ostilităților dintre ele pe teritoriul sirian, situaţie care ulterior ar avea potențialul de 

a se extinde şi în Liban. Totuși, consider că o confruntare mai semnificativă sau mai susținută este 
mult mai puţin probabilă, mai ales că putem presupune că Iranul nu își dorește să îşi pună flagrant 
în pericol eforturile de menținere a acordului nuclear cu restul statelor P5 + 1 prin iniţierea unui 
război deschis cu Israelul (aliat tradițional al SUA). Este dificil de prevăzut, în schimb, ce își 
doreşte Israelul la momentul de față, sau dacă SUA își va prezenta disponibilitatea de a onora 
parteneriatul cu acesta în situația degenerării către un conflict militar israeliano-iranian. 

4. Amplificarea războiului proxy dintre Arabia Saudită şi Iran. Aceste două state sunt rivale 
de mult timp, totuşi războiul proxy dintre ele s-a intensificat în ultima perioadă şi riscă să se 
accentueze în lunile următoare. Ascensiunea la putere a Prințului Mohammed bin Salman și 
politica dusă de preşedintele Trump în Orientul Mijlociu de accentuare a sprijinului american 
acordat statului saudit în detrimentul celui iranian a făcut ca Teheranul să adopte o poziţie de 
politică externă mai dură, atitudine care, în timp, nu face decât să înăsprească mediul regional de 
securitate şi să rigidizeze relațiile dintre actorii implicați. 

5. Posibilitatea accelerării de către Iran a programului de îmbogăţire a uraniului inclusiv 
până la o puritate de 20% (de altfel, declaraţii în acest sens au fost date publicităţii de către oficiali 
iranieni? încă dinainte de anunţul oficial de retragere a SUA din JCPOA). 

6. Re-accentuarea animozității în relaţiile politico-diplomatice, economice și militare 
americano-iraniene pe fondul poziţiei SUA de renunțare la JCPOA, de încetare a relațiilor 
economice și comerciale cu Iranul și de reinstaurare a sancţiunilor economice împotriva unor 
entități iraniene. 

7. Posibilitatea ca și alte state ale regiunii să se simtă încurajate să producă tehnologii 
nucleare cu dublă utilizare (de ex. Arabia Saudită, care, în luna mai 2018, în urma unei întâlniri 
cu secretarul american pentru energie, Rick Perry, a confirmat planurile legate de producerea 
energiei nucleare”). 

8. Tensionarea relaţiilor transatlantice între SUA şi UE, ca urmare a diferenţei de abordare 
în relaţiile cu Iranul și pe fondul altor decizii politice ale SUA (ieşirea din Acordul de la Paris 


privind schimbările climatice” şi din Parteneriatul Trans-Pacific, recunoaşterea Ierusalimului 


3 A se vedea: ***, “Iran president: Uranium enrichment may resume if deal fails”, The Mainichi, 9 May 2018, URL: 
https://mainichi.jp/english/articles/20180509/p2g/00m/0fp/005000c; Roland Oliphant, „Iran 'could dump nuclear deal 
and restart enrichment' if Donald Trump pulls out”, The Telegraph, 5 May 2018, URL: https://www.telegraph.co.uk/ 
news/2018/05/05/iran-could-dump-nuclear-deal-restart-enrichment-donald-trump. 

+ Rosie Perper, „Saudi Arabia confirmed its nuclear program after quietly meeting with the US Energy Secretary Rick 
Perry”, Business Insider, 15 May 2018, URL: http://www.businessinsider.com/saudi-arabia-approves-nuclear-plans- 
2018-3 (accesat 20.05.2018). 

5 Elle Hunt, “Paris climate agreement: World reacts as Trump pulls out of global accord - as it happened”, The 
Guardian, 14 February 2018, URL: https://www.theguardian.com/environment/live/2017/jun/01/donald-trump-paris- 
climate-agreement-live-news (accesat 16.05.2018). 

6€ Eric Bradner, “Trump's TPP withdrawal: 5 things to know”, CNN, 23 January 2017, URL: 
https://edition.cnn.com/2017/ 01/23/politics/trump-tpp-things-to-know/index.html (accesat 16.05.2018). 

drept capitală a Israelului şi mutarea ambasadei americane). Principalele state europene susţin 
menţinerea acordului JCPOA, a relaţiilor economice şi comerciale şi neinstituirea de sancțiuni 
vehiculate de statele europene, SUA afirmând o poziție opusă unilaterală). Mai mult, sancțiunile 
americane vor avea efecte în timp şi asupra firmelor europene (dar şi americane) care au deja 
contracte economice importante cu Iranul. 

9. Rusia este singura care a avut un beneficiu din această decizie, ca urmare a creșterii 
prețului petrolului, pe fondul creşterii conflictualităţii în Orientul Mijlociu, dar şi a posibilităţii de 
preluare a unor portofolii de afaceri refuzate de americani. 

În concluzie, decizia preşedintelui Trump de a se retrage de la acordul nuclear iranian va 
spori riscul la adresa securității în regiune, exacerbând conflictele din Orientul Mijlociu, va 
destabiliza Iranul şi va izola SUA de aliaţii europeni, încurajând cooperarea cu ceilalți aliați ai săi, 
precum Israelul şi Arabia Saudită, eliminând, în același timp, unele dintre măsurile de descurajare 
a Iranului de a adopta o poziţie fermă de politică externă cu privire la limitarea capabilităţilor sale 
nucleare militare. 

Deşi suficiente interese disjuncte şi disparități politice sunt remanente între marile puteri ale 
Orientului Mijlociu, în contextul luptei pentru influență regională şi al deciziei americane, 
creșterea instabilității politice în ţările deja vulnerabile din punct de vedere economic şi politic, 
precum Siria, Irak, Liban şi Yemen va fi o constantă geopolitică cel puţin pe termen scurt şi mediu. 
Totuşi, o confruntare militară directă între actorii regionali interesaţi nu consider că este dorită de 
niciunul dintre aceștia, dar, nu putem exclude posibilitatea escaladării conflictelor proxy 


desfășurate cu implicarea forțelor militare. 

CAPITOLUL 2: COREEA DE NORD 


Negocieri şi tensiuni în spatiul coreean în primăvara lui 2018 


dr. Mihai ZODIAN 


Pregătirea primului summit între oficialitățile americane şi nord-coreene a ţinut capul de afiş 
în ceea ce priveşte Asia de Nord-Est, cel puţin pentru opinia publică occidentală. Mult anunţata 
întâlnire a căpătat un aer senzaţional nu numai datorită caracterului sau al actorilor implicații, ci şi 
ca urmare turnurii imprevizibile luate de evenimente. Reuniunea a fost întâmpinată cu mult 
optimist, apoi anulată, dar, în cele din urmă, preliminariile diplomatice au fost reluate. 

Aspectele politico-militare sunt destul de complicate, iar dosarul programului nuclear al 
autorităților de la Phenian reprezintă doar un anume aspect, probabil cel mai vizibil. Probleme 
precum un eventual tratat de pace între Nord şi Sud, cu toate fineţurile politice implicite; viitorul 
regimului condus de Kim Jong-un, o eventuală reunificare pot fi simultan influențate de 
evenimentele respective. De asemenea, relațiile între actori majori precum Statele Unite, China, 
Federaţia Rusă şi Japonia, alături de alte state din vecinătate sunt strâns legate sau cel puţin, asociate 
acestor evoluții. 

Din câte se pare, demersurile preliminarii au fost destul de dificile, ceea ce nu este de mirare, 
ținând cont de stadiul relaţiilor dintre Washington şi Phenian. Astfel, autoritățile americane au 
anunţat chiar anularea reuniunii la nivel înalt dintre Donald Trump și Kim Jong-un (24 mai 2018). 
Potrivit unei scrisori făcute publice, liderul de la Casa Albă susținea că „pornind de la imensa furie 
şi ostilitatea deschisă evidenţiate în cea mai recentă declarație” de către omologul său nord- 
coreean, întâlnirea urma să nu se mai desfăşoare. 

Declaraţia a survenit în contextul în care Phenianul adoptase un ton mai dur referitor la 
Statele Unite, criticând inclusiv un exerciţiu militar și pe vicepreşedintele american, Mike Pence*. 


Donald Trump a invocat ca posibilă explicaţie chiar şi o eventuală coordonare cu Beijingul, în 


7 Jeremy Diamond, Kevin Liptak, Elise Labott, “Trump cancels Singapore summit in letter to Kim Jong Un”, CNN politics, 
24 may 2018, URL: https://edition.enn.com/2018/05/24/politics/trump-north-korea/index.html (accesat iunie 2018). 

8 Scrisoarea preşedintelui american, Donald J. Trump, către Kim Jong Un, președintele Comisiei pentru Afacerile 
Statului din Coreea de Nord, apud Diamon, Liptak şi Labott, op. cit. 

9 David Brunnstrom, Matt Spetalnick, Christine Kim, “Trump cancels summit with North Korea's Kim, warns that 
military ready”, Reuters, 24 mai 2018, URL: https://www.reuters.com/article/us-northkorea-missiles/trump-cancels- 
summit-with-north-koreas-kim-warns-that-military-ready-idUSKCN1IP1RY (accesat iunie 2018). 

timp ce Reuters s-a referit la temerile demnitarilor americani referitoare la şansele de succes ale 
reuniunii 19. În cele din urmă, Phenianul a devenit mai cooperator şi pregătirile au fost reluate!!. 

Pregătirile respective au coincis cu mai multe discuţii și întrevederi la nivel regional şi 
global, la care au participat, în diverse combinaţii, cele două state coreene, SUA, China şi 
Japonia!?. Acestea au indicat, din nou, complexitatea problematicilor, menţionată anterior, dar şi 
caracterul limitat al crizei. De asemenea, au subliniat una dintre vulnerabilitățile regimului de 
neproliferare nucleară, anume că multe decizii sunt la latitudinea actorilor internaționali, devin 
chestiuni negociabile sau mize de conflict, atunci când normele nu sunt respectate şi Consiliul de 
Securitate al ONU nu adoptă hotărâri de anvergură !*. 

Cel mai intens mediatizat dintre demersurile diplomatice respective a fost întrevederea dintre 
liderii celor două Corei, la Panmunjon, pe linia de armistițiu din zona demilitarizată care separă 
teritoriile celor două entităţi politice (aprilie 2018). Moon Jae-in şi Kim Jong-un au făcut publică 
o declaraţie comună, unde anunță, printre altele, discuţii referitoare la un tratat de pace şi relaxarea 
relaţiilor militare!%. Observatorii internaţionali au remarcat natura mai curând simbolică şi 
mediatică a întrevederii, care a fost urmată de o alta, la sfârşitul lunii mai”. 

Activităţile s-au suprapus cu declanşarea conflictului comercial dintre Statele Unite şi China, 
la care se referea declarația de mai sus a preşedintelui SUA. Pe 22 martie 2018, Donald Trump 
anunţase impunerea în viitorul apropiat a unor tarife de 25% asupra unor bunuri în valoare de 60 
miliarde dolari (devenite 50 de miliarde, în cele din urmă), fiind vizate îndeosebi produse avansate 
tehnologic, precum cele informatice sau aerospaţiale!€. Autorităţile de la Beijing au ameninţat cu 
represalii, producând propria listă de tarife, dar, la finalul primăverii, se părea că se ajunsese la o 
înţelegere între cele două părţi. 

Primăvara lui 2018 a fost dominată de o intensă activitate diplomatică în legătură cu 
problematicile Peninsulei coreene. Uneori surprinzătoare, evenimentele au lăsat să se întrevadă 


configurarea unui proces politic, implicând Statele Unite, Coreea de Sud, Coreea de Nord, China 


10 Ibidem. 

1 xÆ, “Chronology of U.S.-North Korean Nuclear and Missile Diplomacy”, Arms Control Association, 12 iunie 
2018, URL: https://www.armscontrol.org/factsheets/dprkchron!2018 (accesat iunie 2018). 

12 Ibidem. 

13 Hans Morgenthau, Politica între naţiuni. Lupta pentru putere şi lupta pentru pace, Editura Polirom, lași, 2007. 

14 Matthew Weaver, Hannah Ellis-Petersen, “Korea summit: Trump hails 'end of the Korean war” - as it happened”, 
The Guardian, 27 aprilie 2018, URL: https://www.theguardian.com/world/live/2018/apr/27/north-and-south-korea- 
summit-leaders-prepare-for-historic-inter-korean-meeting-live?page=with:block- 
5ae2e794e4b05b151652ad27%block-5ae2e794e4b05b151652ad27 (accesat iunie 2018). 

15 Ibidem; ***, “Korean Leaders hold surprise talks on Trump-Kin summit; Kim Jong-un expresses "fixed will” to 
meet Trump”, The Strait Times, 26 mai 2018, URL: https://www.straitstimes.com/asia/east-asia/south-korean- 
president-moon-jae-in-met-north-koreas-kim-jong-un-on-saturday-afternoon (accesat iunie 2018). 

16 Comunicat al Biroului Reprezentantului Comerţului, SUA, aprilie 2018, “Under Section 3010 Action, USTR 
Releases Proposed Tariff List on Chinese Products”, USTR, URL: https://ustr.gov/about-us/policy-offices/press- 
office/press-releases/2018/april/under-section-301-action-ustr? (accesat iunie 2018). 

17 Shannon Tiezzi, “Here Come the US-China Tariffs”, The Diplomat, 16 iunie 2018, URL: 
https://thediplomat.com/2018/06/here-come-the-us-china-tariffs (accesat iunie 2018). 

şi alți actori. Şansele de succes ale unei eventuale apropieri sunt incerte, deoarece evenimente 
similare au mai avut loc, fără să conducă la soluții durabile, iar principalele subiecte politico- 


militare de pe agendă nu au fost încă abordate. 

